𝄇 Downloaded From BollyFlix 𝄇
-Ikaw ang DA? -Oo.
Magdadalawang isip din ako sa kasong 'to, kung ako ikaw.
Lagi kitang natatalo. Di ko na mabilang.
Nalulugi si Bondurant sa The Terrazzo,
at ginusto niyang idamay si Alex Grant.
May straw man na.
Mr. Grant, ipaliwanag mo nga sa korte
ang kaduda-dudang gawi na tinutukoy ni Mr. Bondurant?
Baka mag-plead ng Fifth si Grant kaysa isugal ito.
At kung gawin niya?
Di siya pwedeng mawala. Kailangan ko siya sa harap ng jury.
Sinusugal mo ang kaso sa di pagkuha ng Fifth ni Alex Grant?
Baliw ka ba?
Baka sapat na ang email para himukin si Mr. Grant na tumestigo.
Hindi nito mapapatunayang may kinalaman siya sa kaso.
Di ba nga nasa pulis ang toolkit ni Lisa?
Dapat may 150 piraso doon, pero 149 na lang.
Ano kaya'ng kulang?
May bagong ebidensiya ang prosecution.
Ang murder weapon.
Mr. Kim, ito ba ang kuha mo sa protesta no'ng petsang 'yon.
Oo, iyan nga.
René?
Sa mga recording, nabanggit ba ng nasasakdal ang mga plano niyang
pigilan ang development ni Mr. Bondurant?
Oo.
Inalam namin lahat tungkol sa kanya.
Kung saan nakaparada ang sports car niya.
PARAAN - MOTIBO - TSANSA
Kailangang sumugal.
Di ito sugal, Mickey. Para bang di ka na parte ng batas.
Mr. Haller, handa ka na sa unang testigo mo?
Oo, Your Honor. Tinatawag ng defense si Lisa Trammell sa stand.
Mickey, ano'ng ginagawa mo?
Wag dito.
Sabi mo hindi mo ako tatawagin.
Alam ko, pero Biyernes na ng hapon, Lisa.
Di pwedeng podcast ni Dahl ang huling marinig ng jury
bago mag-weekend.
Kailangang bumawi.
Sige, paano kung pumalpak ako o may maling masabi?
Sabihin mo ang totoo, okay? Ipakita mo sa kanila ang nakikita ko sa 'yo.
Kaya mo ito.
Ms. Trammell, pwede mo bang sabihin sa jury ang trabaho mo?
Isa akong chef.
May-ari ako ng restaurant na Elysian sa Frogtown.
Mahigit 11 taon na kami doon.
Labing-isang taon. Matagal 'yon. Mahal mo siguro ang trabaho mo.
Buong buhay ko itong pinangarap.
Lumaki ako sa lugar na iyon.
Nabili ng tatay ko ang gusali nang sobrang mura. Gumagawa siya ng cabinet.
May tindahan siya sa isang banda at may pamilya naman sa kabila.
Gusto ko siyang gayahin.
Doon ka nakatira?
Oo, tahanan ko 'yon.
Kaya ayokong ibenta kay Mitchell Bondurant o kahit kanino.
Sa gusaling 'yon ako lumaki.
No'ng tumanggi kang magbenta kay Mr. Bondurant, ano'ng nangyari?
Doon nagsimula ang pagpapahirap.
Mga bulldozer ng 6:00 a.m. at alikabok sa construction naman sa happy hour.
-Ginawa niya lahat para paalisin ako. -Objection, narrative.
Sasagot lang sa mga tanong ang testigo.
Ayos lang, Ms. Trammell.
Kahapon, nalaman namin sa kapitbahay mo, si Valerie Stern,
ang tungkol sa relasyon ninyo ng dati mong asawa.
Bakit ba kayo naghiwalay ng asawa mo?
Hindi ako madaling kasama.
Matigas ang ulo ko minsan.
Kung may gusto ako, gusto ko ito ng buong puso.
At may pangarap akong ayaw kong bitiwan,
pero si Jeff, ang dati kong asawa, may iba siyang gusto.
Kaya nagkalayo kami.
Nauwi ba sa away ang pagkakalayo?
Oo. Nag-aaway kami.
Pero tulad lang ng sa ibang mag-asawa, at walang anumang karahasan.
Ngayon Ms. Trammell, gusto kong pag-usapan ang narinig nating podcast.
Mukhang mainit ang ulo mo. Tama bang sabihin iyon?
Siguro. Pero pang pitong take na yata iyon, sa tingin ko.
Pito? Bakit ang dami?
Sabi ni Henry kulang daw sa emosyon
at kailangan niya ng "sound bite."
Pinipilit ka ni Mr. Dahl na maging mas madrama?
Parang ganoon nga.
Kaya, totoo ba, ang sinabi mong mga taktika laban kay Bondurant?
Oo, parang ganoon na nga.
Pati ang kaalaman kung nasaan ang kotse ni Mr. Bondurant?
Oo.
Ba't mo sinabi kay Detective O'Brien
na di ka pa nakapunta sa garahe ni Mr. Bondurant?
Ah, dahil hindi pa nga.
May larawang naka-pose sa kotse niya si Mitchell Bondurant sa isang magazine.
Di ko kailangang pumunta sa garahe para malaman kung nasaan ang kotse.
Ibinida niya ito.
Parte ito ng imahe niya.
Defense Exhibit G, Your Honor.
Ito ang larawang nakita mo?
Oo.
Di ka pa nakapunta sa garahe?
May mga pagtatalo kayo ni Mr. Bondurant?
Marami.
Oo, pero siya ang lumalapit.
Ginugulo niya ako.
Gustong-gusto niyang isara ang kalye tuwing dinner rush.
Isipin mo, ang mga ingay at alikabok,
naging imposible para sa mga customer na kumain sa terrace.
Walang tigil.
Mukhang mahirap pakisamahan si Mr. Bondurant.
Diyos ko, gago siya.
Pasensiya na. Pwede bang sabihin 'yon?
Ayos lang, Ms. Trammell.
Alam mo, sa totoo lang, hindi ko siya matiis.
Inaamin ko iyon.
Sa karanasan ko, di siya mabuting tao
o tapat.
Pero di ako galit sa nagawa sa akin.
Hindi?
Hindi. Oo, hindi nakakatuwa.
Pero di 'to tungkol sa 'kin.
Ayoko sa ginagawa niya sa komunidad ko.
Nakita kong isa-isa niyang pinalayas ang mga kapitbahay ko
para lang maipatayo ang bagong palaruan niya.
Nakakadalamhati.
Dalamhati na sapat para maghiganti ka?
Hindi, ayokong maghiganti.
Para saan naman?
Tuloy pa rin ang construction.
Di ko mapipigilan ang pagbabago ng lungsod.
Mangyayari ito sa ayaw at sa gusto ko.
Hindi.
Gusto ko lang iligtas ang tahanan ko.
Uy.
Ang galing mo kanina.
Alam mo, itinayo lahat ito noong bata pa ako.
Madalas kami dito ng ama ko noong itinatayo ito.
Sumasakay kami ng tren.
Lagi na itong nagbabago noon pa.
Ano na ngayon?
Ihahanda ka namin para sa cross.
Gagamitin natin ang weekend para ihanda ka.
Ngayon ang madaling bahagi.
Sa lunes ng umaga, gagamitin ni Andrea ang lahat sa iyo.
Ipinadala ko ang mga tanong, at may kopya sa mesa mo.
May hangganan ang maituturo mo sa sinuman.
Pagkatapos noon, bahala na.
Eh, alam nating delikado ang tawagin siya.
Di bale, interesante na ang presentasyon ko.
presentasyon?
Oo, sa criminal practice clinic ko.
Naalala ko. Kailangan ng susuri.
Akala ko trabaho ko iyon.
Hindi, mentor kita.
Nagututuro ka dapat.
Dapat may huhusga sa klase ng trabaho mo.
Oo, sige, paano si Legal?
Walang hihigit do'n. Totoo.
Papayag ba siya?
Sigurado, gusto niya.
May dahilan na siya para pumunta sa korte.
Hmm. Salamat.
Ano, Mickey, magpahinga ka ngayong weekend.
Alam kong abala ka, pero dapat matalas ka sa Lunes.
Oo, susubukan ko.
Goodnight, Lorna.
Goodnight.
Ano'ng sabi mo, Doctor?
Di na ba siya magigising?
Ganito na siya palagi?
Naku po.
Matapos lahat ng pinagdaanan ng pamilya ko.
Di ko alam kung kakayanin nila ang isa pang trahedya.
Ano ang mga ito?
Kumusta, anak. May audition ako.
Akalain mo. Pinagbabasa nila ako.
Akala ko video na lang mga artista ngayon.
Kung pagbabasahin nila ako,
makukuha nila ang full experience, sa ayaw nila o hindi.
Naalala ko lang. May driver ka, di ba?
Oo. May driver ako.
Ayos, kailangan ko siyang hiramin.
Di siya taxi, Mama. Hinahatid ako sa korte.
E di ihatid ka niya sa korte at pagkatapos sa audition ko naman.
Saan ang audition?
-Sa Burbank. -Sa Burbank?
Oo.
Mama, sa downtown ang korte. Oras ang aabutin sa traffic.
Hindi pwede. Ikukuha kita ng Uber, okay?
May lubak.
Kinakabahan ka?
Darling, ako ang bida sa pangalawang pinakasikat na telenovela sa buong Mexico.
Ang nerbiyos ay para sa mga may kailangang patunayan.
Nanood ako ng ilang episode. Ang galing mo.
Salamat, sweetie.
Mas fan ka na kaysa sa anak ko.
Isa ka ring performer tulad ko kaya alam mo. Ang isang ito, hindi.
Ewan ko lang. Dapat makita mo siya sa korte.
Hindi, hindi dapat.
Ibaba mo ako. Dalhin mo siya sa audition. Tapos sa bahay.
Gusto ko bang pumunta?
Mukhang marami kang kaaway, Ms. Trammell.
Isa na si Mitchell Bondurant, na may restraining order laban sa iyo.
Nag-protesta lang ako.
Oo, 23 beses, ayon sa aplikasyon para sa TRO.
Pinangunahan mo ng 23 beses ang demonstrasyon sa opisina niya.
-Niyurakan ang gusali niya— -Hindi ako.
Hindi, nandoon ako para iparinig ang boses ko.
Mapayapa at ayon sa batas.
Iyon lang.
Di ba ikaw ang nagpadala ng paulit-ulit na pananakot
sa voice mail ni Mr. Bondurant?
Hindi. Hindi ako.
O iyong naghagis ng itlog sa kanya noong September 9 ng nakaraang taon?
Nakakatawa ba?
Di ko ginawa iyon.
Pero nakakatawa nga.
At saka ang asawa mo. Si Jeff, tama?
Tama.
Sasabihin ko sanang "dating asawa," pero hindi talaga kayo naghiwalay, di ba?
Paumanhin, krimen ba iyon?
Nakapagtataka.
Talagang magkagalit yata para umalis nang di tinatapos nang legal ang kasal.
Objection, relevance.
Wala sa paglilitis ang relasyon ng client ko sa asawa niya.
Overruled, Mr. Haller.
Binuksan mo ang pinto. Malayang pumasok si Mr. Freemann.
Gaano kadalas kayong mag-away ng asawa mo, Ms. Trammell?
Di ko alam kung gaano kadalas.
Minsan kada buwan? Araw-araw?
Walang regular na schedule.
Bakit ka iniwan ng asawa mo?
Hindi niya yata kaya ang responsibilidad.
Ng restaurant mo?
Kabilang sa marami, oo.
Di dahil mahirap kang pakisamahan?
Mahirap pakisamahan? Galing mo ro'n.
Ms. Trammell, pakisagot ang tanong.
Di ko alam kung bakit siya umalis. Tanungin mo siya.
Okay, baka gawin ko.
-Nasaan ang asawa mo? -Di ko masabi.
Di mo alam?
Huling balita ko, nasa beach sa Mexico
Lumayo talaga siya sa 'yo, ano?
-Objection! -Maswerte ang gagong iyon sa akin.
Order! Bawal magwala sa hukuman ko.
Kita naman natin ba't siya umalis, 'no?
-Objection. -Withdrawn.
Wala nang tanong.
Redirect.
Ms. Trammell, isang tanong. Pinatay mo ba si Mitchell Bondurant?
Hindi. Hindi ko pinatay.
Wala nang kasunod.
-Baby. -Sana magandang balita.
Tig-kalahati.
Papunta na ang doktor, pero mahuhuli si Manny.
Dalhin mo siya rito, Cisco. Alanganin na kami. Bilisan mo.
Babe, ako ang bahala. Pagtapak niya sa lupa, nandiyan na kami.
Sige, mag-ingat ka.
Pabor sa akin ang uniberso.
Maraming itinuro sa akin si Lisa. Mentor ko talaga siya.
May reklamo ka ba sa pamamalakad niya sa kusina?
Hanga ako.
Kalmado siya kahit mahirap na sitwasyon.
Masasabi mong nakadagdag si Mitchell Bondurant sa hirap?
Oo naman.
Lahat kami may alitan sa kaniya o sa tao niya.
Pero si Lisa ang laging nagpapakalma sa amin.
Ipaliwanag mo nga.
Laging may ganap sa construction.
Magagalit kami ng husto.
Biruan kami, kunyari mag-iiwan ng nabubulok na karne doon.
Mga kalokohang ganoon.
Pero sasabihin niya, "Di. Wag natin silang gayahin." O kaya,
"Wag mawalan ng pag-asa. Maaayos ito." Mga gano'n.
Magaan ang loob mo sa nasasakdal, Mr. Morales.
Sabi ko nga, mabuting boss.
Tiyak. May nagawa ba siyang labis sa hangganan mo?
Hangganan?
Sa init ng ulo o sa pakikitungo niya sa iyo o sa mga tauhan?
Wala. Parang wala.
Wala?
People's 32, Your Honor.
Post mo ito nakaraang apat na taon, Mr. Morales.
Pwede mo bang basahin?
"Sa lahat ng tapat na customer sa Elysian."
"Maraming salamat sa pagtangkilik n'yo,
pero di ko na kaya ito."
"Sa sunod naman."
Masasabi mo tungkol saan ang post na ito?
Ano…
May kaunting pagtatalo kami ni Lisa noon. Iyon lang.
Sapat para umalis ka sa trabaho mo?
Di kanais-nais na panahon, pero—
Isang linggo lang bumalik na ako.
Sige. Ano'ng pinag-awayan ninyo?
Di ko
gustong pinagsabihan niya ako sa harap ng customer.
Nagalit siya sa akin.
Nagalit siya sa iyo?
Oo. Pero, alam mo, madalang itong mangyari.
Talaga?
Basahin mo nga ang sinabi ni foodienista
at ang sagot mo?
Sinabi niya, "Naulit nanaman?"
At sabi ko, "Nababaliw siya pag ganito."
"Hindi mo siya makakausap."
-Galit lang ako, pero– -Wala nang tanong, Your Honor.
Akala ko nasuri lahat ng social media.
Oo. Lumang account iyon. Apat na taon na ang nakaraan.
Lorna.
Sasagutin ko ito.
Uy, Izzy. Buhay ka?
Sa ngayon. Pero parang hindi ako aabot para sunduin ka.
Ano? Nasaan ka?
Culver City.
Culver City? Sa Burbank ang audition, di ba?
Sa Burbank ang audition.
Pero may meeting sa Santa Monica at tanghalian sa Brentwood—
Diyos ko. Izzy, huminde ka.
Kilala mo ba ang ina mo?
Oo na, sige.
Iuwi mo siya.
Sige. Susubukan ko.
Paumanhin. Makikiraan. Paumanhin.
Pasensya na.
Ewan. Doon yata.
Kakarating mo nitong umaga?
Oo. Pasensya na kung muntikan nang mahuli,
di makapag-reschedule ang United Nations.
Ayos lang, Dr. Arslanian. Alam kong abalang-abala ka.
Pinasuri ko sa iyo ang ebidensiya sa kasong ito, tama?
-Mga ulat ng pulisya, autopsy. -Tama.
Tinanong mo kung posible bang gawin ng client mo
ang krimeng ito, sa madaling salita, hindi.
-Hindi? -Talagang hindi.
Masasabi mo ba kung bakit?
Oo, pero mas madali kung maipapakita ko.
Sige.
Your Honor—
Ah, sakto.
Your Honor, kailangan ko ang kasama ko sa demonstrasyon.
-Ito ba ang kasama mo? -Hindi. Iyong nasa kahon.
Ladies and gentlemen, ito ang kasama ko, si Manny.
Teka lang, Your Honor.
Pwede bang tumulong si Ms. Crane sa amin ni Manny?
Si Mr. Bondurant ay six-foot-three.
Sa nakikita ninyo, pareho sila ni Manny.
May 4-inch na takong si Ms. Crane para gayahin ang taas ni Ms. Trammel na 5'6".
Maganda, idagdag ko lang.
Makikita sa pinsala kay Mr. Bondurant na blunt force trauma ang ikinamatay niya
sa taas ng kanyang ulo.
Isang hampas na may buong lakas.
Alam nating martilyo ang ginamit,
kaya bumili ako ng parehong modelo para sa demonstrasyong ito.
Tingnan ninyo.
Tigil.
Ayon ang problema, diyan mismo.
Makikita ninyo, sinusubukang abutin ni Ms. Crane
Nakatingkayad na siya
pero likod ng ulo ni Manny ang tatamaan ng martilyo.
Di sa likod ng ulo ang tama ni Mr. Bondurant.
Nasa itaas ito. At halata, na hindi niya ito maaabot.
Kulang para pumalo nang may sapat na lakas.
Ibig sabihin, hindi rin kaya ni Ms. Trammell.
Salamat.
Okay, Doctor, malinaw iyan,
pero paano kung nakayuko si Mitchell Bondurant?
Maaaring yumuko siya para magsintas?
Maari, pero may tama sa tuhod si Mr. Bondurant
pagkamatay niya,
na nagsasabing natumba siya pagkatapos hatawin.
Kung nakayuko, ang distansya sa pagitan ng tuhod at lupa
ay kulang para makagawa ng pinsalang gano'n.
E di, sinumang kasing-taas ng client ko ay di kayang
paluin ng martilyo sa tuktok ng ulo si Mitchell Bondurant?
Sa pagkakaalam natin, hindi, hindi kaya.
Hindi kaya?
Hindi kaya physically.
Salamat, Doctor.
Ms. Freemann.
-Pwede ba? -Oo naman.
Eh, ngayon?
Sige.
Sa pagkakataong nakatingin sa langit si Mr. Bondurant,
maaari nga.
Pero walang ebidensiyang nagsasaad no'n.
Sinuri mo mismo ang crime scene, Dr. Arslanian?
Hindi, pero sinuri ko lahat ng police photo.
Tiningnan ko rin ang talaan ng maintenance mula sa garahe.
Walang tumutulong tubo o pundidong bumbilya.
Mga bagay na pwedeng tingnan.
Gagamba kaya?
Gagamba?
Di ba, 'yong bumababa sa sapot.
Makikita sa gilid ng iyong mata
o mararamdaman sa ulo mo, at syempre…
Posible, di ba?
Siguro, pero ang forensics ay tungkol sa mas posibleng mangyari,
hindi sa lahat ng posibilidad.
Ang totoo, Doctor, hindi ka sigurado sa nangyari
sa garahe noong araw na iyon, di ba?
Walang may alam.
Salamat. Wala nang tanong.
Izzy, anong nangyari?
Napabili kami ng wine, pero napigilan kong magpa-Botox.
Mama.
Ano'ng nangyari?
Oras, anak.
Tinanggal ako.
Tinanggal ako ng ahente ko.
Ako.
Bituin ako noon.
Ngayon nanglilimos ako ng tira-tira.
Mama.
Baka senyales ito.
Sinasabihan ako ng mundo na oras na para sa ibang bagay.
Oras na para magtuon sa pamilya, siguro.
Mama, minsan nagbibiro ang tadhana
para ipaalala sa iyong lumaban ka.
Tingnan mo, Mama. Bakit di ka pumunta sa korte bukas?
Hindi. Ayaw mo ako doon.
Hindi. Pumunta ka. Kailangan ko ng suporta.
Talaga?
Mm-hmm.
Sige. Kung kailangan mo talaga ako…
pupunta ako.
Sige.
Gagawin ko para sa iyo.
Alam ko, Mama.
Isusuot ko ang bago kong sweater.
Sige, bata, sabihin mo.
Ang problema pala talaga ay ang ebidensiya.
Masyado itong malakas.
Oo, pwedeng may eksperto tayo para butasan ang teorya ng prosecution.
pero sa huli,
martilyo ng client namin ang murder weapon.
Guwantes niya na may dugo ng biktima
Di sapat na sabihing tanim ang mga iyon.
Kailangang ng jury kung sino at kung bakit itinanim.
Tinatawag ng defense si Alex Grant.
Mr. Grant, ano ba ang trabaho mo?
Negosyante ako.
Saang larangan?
Argel Construction ang pangunahing negosyo ko.
Isa itong commercial contractor sa Los Angeles.
Isang malaking contractor, tama?
Wala akong reklamo.
Talagang gago ang taong ito pero madaling hulaan.
Matapos ang motion to quash, pinaniwala namin siya ng kaunti.
Alam mo na, palakihin ang ulo, na malaki naman na, umpisa pa lang.
Pwedeng sabihing "gago" sa presentasyon n'yo.
Sa katunayan, may mahalagang bid out ang kumpanya mo. Tama?
Ang Olympic Village?
Oo.
Wala pa silang desisyon, di ba?
May pagkaantala sa proseso ng pag-apruba.
Kapana-panabik pa rin. At construction lang ba ang negosyo mo?
Hindi. May mga investment ako sa ibang bagay.
Isa ang entertainment.
Sa akin ang PanMedia na isang maliit na production company.
May management consulting firm ako.
Courier service?
Eagle Couriers, oo.
-Iba't ibang bagay. -Lahat kumikitang mga negosyo?
Syempre, makikita naman sa track record mo.
Sinabihan siya ng tao namin sa loob na wala kaming hawak sa kaniya.
Ang podcaster?
-Henry Dahl. -Isa ring gago, pero ibang kwento iyon.
Para gumana, kinailangang pasundot-sundot lang hanggang mapagod.
Alam mo na, pahinain ang depensa niya, at umpisahan na ang plano.
Tungkol saan ang email na ito, Mr. Grant?
Baon na sa utang si Mitch.
Akala niya siguro masisindak niya akong tulungan siya.
May utang si Bondurant?
Oo, mga ilang daang milyong dolyar.
Ang The Terrazzo, isang high-rise na pinagawa sa amin,
naantala dahil sa problema sa inspeksyon.
Nagsimulang maubos ang pera niya.
Di ba sa problema ng inspeksyon ng gusali kasali ang contractor?
Oo, pero noong kami ang trumabaho, pumasa ang inspeksyon.
Naantala pagkatapos, noong final approval.
Ewan kung may mga finishing contractor si Mitch
na palpak ang trabaho o kung may problema sa arkitektura.
Ang alam ko lang wala itong kinalaman sa akin o sa kumpanya ko.
O, talaga?
Nakita ng imbestigador namin ang inspection paperwork,
Naaprubahan nga lahat noong sina Grant ang nandoon,
pero nang matapos, maraming nakitang problema ang lungsod.
Ibig sabihin, baka nanunuhol siya sa paligid para
maaprubahan ang palpak nilang trabaho at makamura sila.
Paumanhin. Ituloy mo, babe. Mahusay ka.
Tama. Di mapapatunayan 'yon. Hindi direkta.
Ano ang sunod na pinakamahusay gawin? Labis na pagpapahiwatig nito.
Circumstantial evidence ang tawag.
Umasa akong may nagturo na sa 'yo niyan.
Ngayon, naipakita na sa jury ang FBI target letter na 'to.
Alam mo ba ito, Mr. Grant?
Oo.
Person of interest ka sa liham na ito
sa isang federal investigation ng construction fraud, tama?
Ang teorya.
Ang teorya?
Laging sinisiyasat ang mga contractor,
pero wala akong itinatago, kaya walang nangyari sa liham na ito.
Ilang buwan nang ipinadala, at wala man lang follow-up.
Ganoon pala.
Basahin mo ang petsa sa target letter, Mr. Grant.
January 18th.
Tingnan natin ang email ni Mitchell Bondurant sa iyo.
Ano'ng petsa diyan?
Parang January 10th.
Walong araw matapos kang bantaan ni Mitchell Bondurant,
may liham ka mula sa FBI.
Natakot ka bang baka isinumbong ka sa feds?
Magulong negosyo ang real estate. Di na ako nagugulat.
Inuulit ko, wala akong tinatago.
May kinalaman kaya ang imbestigasyong ito
sa pagkaantala ng Olympics deal mo?
Hindi ko malalaman.
Kung susumahin, mas dadali ang buhay mo kung wala si Bondurant.
Objection.
Pasensiya, Your Honor, withdrawn.
Sumunod sa alituntunin, Mr. Haller.
Malinaw, Your Honor.
Grant. Di mo ito totoong pangalan, di ba?
Ang legal na apelyido ko ay Grant, oo.
Pero di ka ipinanganak na Alex Grant, 'no?
Objection. Ano'ng kinalaman ng pangalan sa paglilitis?
lilinawin ko sa ilang munuto, Your Honor.
Siguraduhin mo.
Apelyido, Mr. Grant.
Pinanganak akong Alex Kazarian,
pinalitan ko ang apelyido ko ng Grant ilang taon na rin.
Kazarian. Magandang pangalan.
Bakit mo pinalitan?
Hinahanap ko ang lugar ko bilang negosyante sa America,
at mahirap bigkasin ang apelyidong Armenian.
Oo, pero may malaking Armenian community sa Los Angeles, 'no?
Oo, pero kalat ang xenophobia,
lalo na pag LA City Council ang kausap mo.
Malungkot pero totoo. Pero dito ka ipinanganak, tama?
Tama.
Ama mo ang unang dumating sa Los Angeles.
-Anong klaseng tao siya? -Objection. Muli, relevance
Overruled.
Your Honor, kung pwede lang.
Ako si Jacob Zimmer.
Kinakatawan ko ang testigo, pwede ba siyang makausap?
Walang dahilan para mas paguluhin pa natin 'to, Mr. Zimmer.
Pero paubos na ang palusot mo, Mr. Haller. Ano ang punto mo.
Siyempre, Your Honor. Salamat. Mr. Grant?
Ano'ng gusto mong malaman?
Ang ama mo, si Sasha Kazarian.
Di ba, nasa federal prison siya
dahil sa maraming bilang ng racketeering, panloloko,
kaugnayan sa organisadong krimen,
pati sabwatan sa pagpatay?
Oo, totoo.
Public knowledge ang background ng ama ko
sa mga gustong maghukay ng malalim, at malinaw na isa ka roon.
Pinalitan mo ba ang pangalan mo para itago ang kasaysayan ng pamilya mo?
Malamang.
Pero sabi mo sa korte para ma-Americanize.
Parehong totoo.
Gusto kong ilayo ang sarili ko sa nakaraan ng tatay ko,
at gusto ko ng apelyidong consumer-friendly.
Alam ko ang ginagawa mo, Mr. Haller,
pero wala akong kinalaman sa mundo ng ama ko.
Maghukay ka man ng malalim. Wala kang mahahanap.
Hindi sapat na ipakitang kriminal ang ama niya.
Kulang pa. Doon pumasok ang isang ito.
Simpleng imbestigasyon lang 'yon, babe.
Minamaliit mo sarili mo. Minamaliit niya sarili niya.
Mr. Grant, kuha ito ng imbestigador ko noong April 14th.
Ikaw ba itong pumapasok sa Taron Bakery?
Oo, parang ako nga.
Ano ba ang halaga ng bakery na ito?
Pinakamasarap na baklava sa bayan.
'Yan lang ba ang dahilan mo?
Pagmamay-ari ito ng tiyo ko.
Ano, krimen bang pumunta sa bakery ng tiyo ko?
Ang tiyo mo, si Armen Kazarian?
Di ba nakulong din siya sa kaugnayan sa organisadong krimen?
Oo, pero nagbagong buhay siya, kaya nagbukas siya ng bakery.
Para maging matapat na negosyante tulad ko.
Defense Exhibit R, Your Honor. Para sa impeachment.
Mga visitation records
kung saan nakakulong ang ama ng testigo, si Sasha Kazarian.
Sidebar, Your Honor?
Judge, malinaw ang ginagawa ni Mr. Haller dito.
Ginagawa ko ang sinabi ko.
Ipakitang maaaring suspect si Mr. Grant.
Utos ng korteng maghanap ng ebidensiya, heto na.
Sang-ayon ako, Ms. Freemann.
Wala dapat ikagulat ang prosecution dito.
Tingin mo talaga gagana ito?
Ipakita na konektado sa mob ang pamilya niya?
Mr. Grant, mapapansin mo sa mga tala
na binisita mo ang ama mo noong April 13th.
Naaalala mo ba ito?
Tama. Oo.
Isang araw ito bago ka kunan ng larawang papasok sa bakery ng tiyo mo?
Sabi mo, eh.
Sabi ng ebidensiya, Mr. Grant.
Defense S, Your Honor.
Mga travel record ni Mr. Grant.
Kaya mukhang binisita mo ang ama mo,
bumalik sa Los Angeles kinabukasan,
at dumiretso sa bakery ng tiyo mo bago ka umuwi.
-Nagutom ako. -Taliwas ng 40 minuto sa pupuntahan mo.
Objection, tumetestigo ang counsel.
Sustained. Babalewalain ng jury ang huling komentong editoryal.
Mr. Grant, binanggit mo ang
ilang lehitimong negosyo na nag-invest ka,
isa ang courier service, Eagle Couriers.
Totoo bang ang tiyo mong may-ari ng bakery,
ay partial investor rin ng Eagle Couriers?
Kasi, may mga tala ako kung hindi mo maalala.
Matagumpay ang bakery ng tiyo ko na tipong
oo, nakapag-invest siya sa ibang mga bagay.
Iyon ang American dream.
Tumpak, oo nga.
Hindi ko alam, bata. Propesyonal ang lalaking 'to.
Taon ang ginugol niyan sa pagtago ng ebidensiya.
Itong prosecuter, si Andrea, sampung beses na siyang tinalo.
-Di yata sampu. -Oo. Binilang ko. Sampu na.
Anong iniisip mo? Kayang ibasura 'to ng isang magaling na DA.
Kaya siniguro naming wala siyang pagkakataon.
Tatlo pang larawan ng imbestigador ko.
Sa tuwing bibisita ka sa ama mo,
bumalik ka kinabukasan at dumiretso sa bakery ng tiyo mo.
Mga isang beses kada anim na linggo sa karaniwan.
Ibig mong sabihin, Mr. Grant, sa tuwing bibisita ka sa ama mo,
na nakakulong dahil sa kaugnayan sa isang sindikato,
dadalaw ka sa tiyo mo,
dating miyembro ng sindikatong iyon at kasosyo mo sa negosyo,
para lang sa baklava?
Objection, badgering.
Overruled.
Ma—
Mali ang naiisip ninyo.
Isa pang posibilidad. Nagpapasa ka ng impormasyon…
-Objection, haka-haka 'yan. -Overruled.
…mula sa isang miyembro patungo sa isa…
-Badgering! -Overruled, Ms. Freemann.
…na ibig sabihin miyembro ka rin ng criminal organization na iyon.
Tama ba, Mr. Grant? Parang ganoon kasi.
Your Honor…
"Sa payo ng counsel, base sa aking Fifth Amendment right,
magalang kong tinatanggihang sagutin ito o anumang karagdagang katanungan."
Order!
Kaayusan, o papaalisin ko lahat sa hukuman!
Pumunta ang counsel sa silid ko ngayon din!
Putragis!
"Walang taong uutusang ipagkanulo ang sarili."
Noong 16th century pa iyon.
Kaya di pwedeng pilitin ng prosecution ang nasasakdal na tumestigo
kung ayaw niya.
At di dapat maghinuha ang jury na may sala siya
kung ayaw niyang sumagot sa tanong.
Karaniwan ito sa nasasakdal,
pero kung ibang tao ang ilalagay ng defense sa stand
at iipiting kunin ang Fifth,
siguradong iisipin ng jury na may kasalanan siya.
Iyon ang plano.
Alam mo gaano kadelikado 'yon, bata? Ang gulong papasukin mo?
Kung sinadya ko, oo, pero kung nangyari lang…
Mr. Haller, alam mo na obligasyon mong sabihin sa korte
kung masasabing kahit pinagiisipan pa lang mag-plead ng Fifth ng testigo.
Di ko alam ang gagawin ng testigo sa stand.
-Nalintikan na. -Ms. Freemann.
Magiging propesyonal ka kapag
nasa silid kita at nasa korte ko, naiintindihan mo ba 'yon?
Paumanhin, Your Honor.
May lintik na punto siya, Counsel.
Pumayag si Mr. Grant na tumestigo sa motion to quash.
Di siya nag-plead ng Fifth noon. Paano ko malalalaman ngayon?
Hindi.
Itinanim niya ang kuwento sa isip ng Jury.
Ngayo't nag-plead ang testigo ng Fifth, di ko ma-cross-examine.
Your Honor, minanipula niya ang buong paglilitis sa palabas na 'to.
Pwede ba.
Mr. Haller, kapag may nakita akong ebidensiya na sinadya ito,
dadalhin kita sa bar nang may disciplinary charges.
Sa ngayon, aalisin ko ang patotoo ng testigo. Lahat.
Your Honor, hindi na ito mababawi.
Naiintindihan ko, Ms. Freemann,
pero kung wala kang patunay na plano ito ni Mr. Haller,
di ako magdedeklara ng mistrial.
Iuutos ko sa jury na wag isiping may sala
ang pagtanggi ni Mr. Grant sa pagsagot ng mga tanong.
May problema ka pa rin.
Oo, kapag napilit mo ang taong ito na mag-plead ng Fifth,
iisipin ng jury na nagkasala siya.
Pero anong kasalanan?
Ang ginawa mo lang ay ipakita na baka kriminal siya.
Wala pa ring kahit anong kongkreto na mag-uugnay sa kanya sa pagpatay.
Puwes, may isa pa kaming plano.
Mr. Wojciechowski, pwedeng padaliin natin ang buhay ng court reporter?
Tatawagin kitang Dennis?
Ayos lang.
Ano ba ang trabaho mo?
Ako ang imbestigador mo.
At sa kasong ito,
nauwi ba ang trabaho mo sa pag-imbestiga ng isang partikular na tao.
Oo. Si Alex Grant.
Ano'ng nalaman mo kay Mr. Grant?
Paulit-ulit ko siyang sinundan mula sa airport
hanggang sa bakery ng tiyo niya sa Glendale.
Objection.
Inalis na ang patotoo ni Mr. grant. Di na mahalaga sa ating trial.
Taliwas, Your Honor.
Malalaman sa kanyang testimonya ang halaga.
Ituloy mo na lang.
Naiintindihan ko. Kaya Dennis,
bakit kahina-hinala ang pagbisita ni Mr. Grant sa tiyo niya.
Dahil may iba akong natuklasan.
Isang bagay na nag-uugnay kay Mr. Grant sa pagpatay kay Mitchell Bondurant.
Pwede mo bang linawin?
Sa pasukan at labasan ng garahe lang may camera si Mr. Bondurant.
Walang kakaibang sasakyang dumarating o umaalis noon.
Oo, nasabi na iyan.
Ngunit sa gusali sa kabilang kalye,
May isang camera, luma,
na kumukuha ng litrato bawat minuto,
at nakuhanan nito ang gilid ng Bondurant building.
Defense T, Your Honor.
Itong footage ay dating binigay sa prosecution no'ng discovery.
Sinuri ko ang mga larawan para makita kung naroon sa alin man si Ms. Trammell.
Wala siya. Pero may napansin akong nandoon.
Ang Eagle Couriers, na pag-aari ni Mr. Grant at ng kanyang tiyuhin.
Gaano katagal itong nakaparada sa gusali ni Mr. Bondurant?
Nandoon ang truck mula 8:19 a.m. hanggang 9:05.
At bakit ito mahalaga?
Dahil ayon sa medical examiner,
naganap ang pagpatay sa pagitan ng 8:30 at 9:00 a.m.
Salamat, Dennis. Wala nang tanong.
Sige, huli na tayo sa afternoon break natin,
kaya gawin na ngayon.
Tatlumpung minuto.
At babalik tayo para sa cross-examination.
Pambihira. Mahusay.
Bibigyan kita ng A sa presentasyon mo.
At Ikaw naman,
May D-minus ka sa iyong etika
pero A-plus sa diskarte.
Bata, kahit siya, hindi makakaisip ng ganito.
Quarter to 4:00 na. Malapit nang matapos ang recess n'yo.
Babalik kayo ngayon doon para sa cross-examination.
At pagkatapos ay uuwi ang jury at pagninilayan ito boung gabi.
Ang galing.
May isa pa akong tanong.
Basta mo lang itong naisip?
Hindi naman.
Gaya ng sabi ko,
alam naming napakatibay ng ebidensiya.
Kaya, alam ni Mickey na ilagay ang press sa pre-trial hearing.
Di pwedeng kunin niya ang Fifth noon.
Dahil kailangan nasa paglilitis siya,
para ngayon niya gawin, sa harap ng jury.
Salamat sa pagsama dito.
Nagbibiro ka ba? Ang pagbalik dito ay parang oxygen.
Mauna ka na. Susunod ako.
Agent Vasquez, ano'ng pakay ng FBI sa State Court?
Hindi ito ang deal, Haller.
Ano'ng sinasabi mo?
Ibinigay ko ang kailangan mo para tumestigo si Alex Grant,
Di para mag-plead ng Fifth.
Ginamit mo ako.
Sa tingin ko, pareho lang tayo, di ba?
May trabaho ka, at mayroon din ako.
Sige, alam mo ano'ng meron ang Bureau?
Mahabang memorya.
Sa uulitin, Counselor.
Ms. Freemann, cross-examination?
Hindi, Your Honor. Wala akong tanong sa testigong ito.
Sige. Makakaalis na ang testigo.
Mr. Haller?
Your Honor, tapos na ang defense.
Magaling. May rebuttal witnesses?
Wala, Your Honor.
Mas mabuti.
Kung gayon, dahil hapon na, bakit di natin—
Your Honor, handa na ang people sa closing.
Maari bang tapusin na ang gabi at gawin ang closing sa umaga?
-May 20 minuto na lang. -Ayos lang.
Sampu lang kailangan ko.
Mahusay na pagtatanghal 'yon, di ba?
Walang nakaligtaan si Mr. Haller.
Isang engranding palabas.
Kaya niyang tapatan ang mga salamangkero sa Las Vegas.
Pero tulad ng salamangkero,
nililito lang kayo ng defense.
Iyon lang ang kaya nila.
Gusto kayong paniwalain ni Mr. Haller na dahil si Alex Grant
ay may kaduda-dudang pamilya, mamamatay tao na siya.
O may di malinaw na alitan sila ni Mr. Bondurant sa negosyo,
at iyon ang motibo sa pagpatay.
O baka naman wala siyang pakialam kung maniwala kayo o hindi.
Masaya na siguro siya kung mailihis niya ang atensyon n'yo sa mga katotohanan.
Dahil di mababago ang mga katotohanan sa kasong ito.
Ang murder weapon ay hindi pag-aari ni Alex Grant.
Sa nasasakdal, kay Lisa Trammell.
Ang guwantes na may dugo ni Mitchell Bondurant,
kay Lisa Trammell din.
Di gaya ni Alex Grant,
si Lisa Trammell ang may motibo, paraan, at pagkakataong pumatay.
Hindi tulad ni Alex Grant,
Paulit-ulit na nagpahayag si Lisa Trammell na nakakasira, at may pagbabanta pa nga
sa biktima at tungkol sa biktima.
Ang totoo, nakakatakot ang ugali niya
kaya napilitan si Mitchell Bondurant na magsampa ng restraining order.
Pero, siyempre, gagana lang ang restraining order
kung susunod ang taong pinipigilan.
Parang magic trick na gagana lang
kung magpapaloko ang mga manonood.
Wag kayong magpaloko.
Kilatisin n'yo ang panlilinlang ni Mr. Haller.
Kilatisan tungo…
sa katotohanan.
Pasensiya na. Nahihirapan lang akong huminga ngayon.
Diyos ko. Baka makulong ako bukas, Mickey.
Uy.
Lisa, ginagawa ko ang lahat para hindi mangyari 'yon.
Okay?
Andale, Mickey. Trabahuin natin ang closing mo.
Palabas na ako.
Aalis na ako. Mahabang gabi ito.
Tama.
Dadalhan kita ng pagkain.
Di iyon magandang ideya.
Ibig kong sabihin, pwede kang dalhan ni René.
Ito lang ang magagawa ko, Mickey.
'Yong pozole kaya, ano?
Halika na.
Ingat sa pag-uwi.
Halika, Lorna.
Pinatay tayo sa closing. Ngayon kailangang bumawi.
Tingin mo?
Magsimula sa ebidensiya papuntang emosyon o kabaligtaran?
-Sa tingin ko dapat— -Hello?
Ayos, hapunan.
Pumasok ka. Salamat.
Walang anuman.
Ilagay mo rito.
Pwedeng magtanong? Ano'ng kinalaman ng lalaking ito?
Ang building inspector?
Oo. Nakita ko rin siya sa hukuman, pero Health Department siya, di ba?
Health Department? City building inspector si Walter Kim.
Hindi. Siya rin 'yon.
Biglaan siyang nagsiyasat sa restaurant.
Naalala ko kasi iyon ang araw bago inaresto si Lisa.
Nakaraang araw?
Noong siniyasat niya ang restaurant, may daan ba siya sa garahe ni Lisa?
Oo. Nandoon ang gas line.
Sinamahan mo ba siya?
Hindi, kasi, lunch rush noon.
Nasaan ang mga file sa The Terrazzo?`
Heto.
Si Walter Kim. Siya ang pumirma sa pagsisiyasat.
Siya ang sinusuhulan ni Alex Grant.
Nang binantaan ni Bondurant si Grant sa email,
binantaan din niya si Kim.
Nakapirma si Kim sa papeles, kaya wala siyang lusot.
Ibig sabihin, nanganganib siya. Ang bahay niya. Ang pamilya niya.
Ang kanyang American dream.
Alam niya rin ang galit ni Lisa kay Bondurant.
Siya ang kumuha ng larawang ito.
Alam niyang perpekto siya para i-frame.
Si Walter Kim ang pumatay kay Mitchell Bondurant?
Baka. Baka alam niya kung sino. Baka inutusan siya ni Alex Grant.
-Isa lang ang paraan para malaman. -Papunta na.
-Ano na? -Walang maganda.
MIA na si Walter Kim.
Paanong MIA? Kailangan natin siya.
Iniulat ng asawa niyang nawawala siya dalawang araw na.
Di siya umuuwi galing trabaho.
Sinara na natin ang kaso, Cisco.
Kung wala si Kim, di mabubuksan uli.
Aalamin ko ang maaari.
BATAY SA MGA NOBELA NI MICHAEL CONNELLY
Tagapagsalin ng subtitle: Jay Vee Linatoc
𝄇 Downloaded From BollyFlix 𝄇